Spice Girls

Οι **Spice Girls** ήταν βρετανικό ποπ συγκρότημα το οποίο δημιουργήθηκε το 1994 και αποτελούνταν αποκλειστικά από γυναίκες. Τα μέλη του ήταν η Victoria Adams (Beckham), η Melanie Brown, η Emma Bunton, η Melanie Chisholm και η Geri Halliwell. Οι Spice Girls είναι το πιο επιτυχημένο γυναικείο συγκρότημα στον κόσμο.

Υπέγραψαν συμβόλαιο με την Virgin Records και κυκλοφόρησαν το 1996 το πρώτο τους single "Wannabe" το οποίο άγγιξε την πρώτη θέση στα charts σε 31 χώρες κάτι που τις καθιέρωσε ως παγκόσμιο φαινόμενο. Χαρακτηρίστηκαν πρωτοπόροι στην εφηβική ποπ μουσική την δεκαετία του 90. Στις επιτυχίες τους συμπεριλαμβάνουν παγκόσμιες περιοδείες, κατοχές ρεκόρ, καθιέρωση παγκόσμιων εικονικών συμβόλων όπως το *Union Jack Dress* όπως επίσης και την χαρακτηριστική τους φράση "Girl Power". Το 1997-1998 οι Spice Girls γύρισαν την πρώτη τους ταινία *Spiceworld*.

Το πρώτο τους άλμπουμ *Spice* το οποίο παραμένει ακόμα και σήμερα το άλμπουμ με τις υψηλότερες πωλήσεις στον κόσμο από γυναικείο συγκρότημα με πάνω από 23 εκ. αντίτυπα.. Ειδικότερα άγγιξε την κορυφή στο Ηνωμένο Βασίλειο με 3,928,826εκ. αντίτυπα (10 φορές **πλατινένιο**), στην Ευρώπη με 9,400,000 εκ. (9 φορές **πλατινένιο**), στην Αυστραλία με 420,000 χιλιάδες (6 φορές **πλατινένιο**) όπως επίσης στον Καναδά με 1,000,000εκ (**διαμαντένιο**). Συνολικά έχουν πουλήσει 75εκ. δίσκους μόνο με 4 albums και 12 singles, χρίζοντας τες το πιο επιτυχημένο βρετανικό συγκρότημα μετά τους Beatles.

Με την καθοδήγηση του επί χρόνια μέντορα και μάνατζερ τους Simon Fuller κατάφεραν συνεχώς να έχουν τα φώτα της δημοσιότητας στραμμένα πάνω τους. Κάθε μέλος απέκτησε και ένα ψευδώνυμο από το περιοδικό μουσικής *Top Of The Pops* κάτι που υιοθετήθηκε από τις ίδιες τις **Spice Girls** καθώς και από τον διεθνή τύπο. Σύμφωνα με τον βιογράφο David Sinclair τα ψευδώνυμα Scary, Baby, Ginger, Posh και Sporty ήταν τα μόνα με τόση αναγνωρισιμότητα από τους John, Paul, George και Ringo τους Beatles δηλαδή. Οι Spice Girls αναγνωρίστηκαν ως το μεγαλύτερο πολιτιστικό σύμβολο της δεκαετίας του 1990, σύμφωνα με μια έρευνα που διεξήχθη από το Trivial Pursuit, κερδίζοντας με 80 τοις εκατό σε μια δημοσκόπηση των 1.000 ατόμων που διενεργήθηκε για το επιτραπέζιο παιχνίδι, αναφέροντας ότι η φράση "Girl Power" όρισε την δεκαετία.

Τον Μάιο του 1998, η Geri Halliwell εγκατέλειψε το γκρουπ λίγο πριν την συνέχεια της παγκόσμιας περιοδείας τους στην Αμερική αφήνοντας πολυάριθμες φήμες για τον λόγο της αποχώρησης της. Τα τέσσερα εναπομείναντα μέλη κυκλοφόρησαν το τρίτο album **Forever**, αλλά διαλύθηκαν οριστικά τον Νοέμβριο του 2000 μετά την κυκλοφορία του τρίτου άλμπουμ για να επικεντρωθούν στην σόλο καριέρα τους. Στις 28 Ιουνίου 2007 και οι πέντε επανενώθηκαν πριν από την έναρξη της Reunion Tour τους το Δεκέμβριο, παράλληλα κυκλοφόρησαν το album τους *Greatest Hits* . Τον Δεκέμβριο, ένα νέο επίσημο ντοκιμαντέρ **Ginving You Everything** προβλήθηκε σε διάφορα τηλεοπτικά δίκτυα σε όλο τον κόσμο. Η περιοδεία ήταν επιτυχημένη και εκτιμάται ότι απέφερε συνολικά πάνω από 100 εκατομμύρια δολάρια ΗΠΑ. Η περιοδεία κέρδισε το βραβείο Billboard Touring 2008 για το Top Boxscore για τις 17 συνεχόμενες εμφανίσεις τους στο ο2 Arena του Λονδίνoυ.

## Ιστορικά στοιχεία
### Σχηματισμός και πρώτα χρόνια (1993-1995)
Στο μέσα του 1990, πατέρας και γιος Βob και Chris Herbert καταπιάστηκαν με τη δημιουργία ενός γυναικείου γκρουπ ώστε να ανταγωνιστεί τις δημοφιλείς μπάντες αγοριών που κυριαρχούσαν στην ποπ μουσική σκηνή στα μέσα έως τα τέλη της δεκαετίας του 1990. Έτσι ανάρτησαν μια αγγελία στην εφημερίδα "The Stage" η οποία ζητούσε κορίτσια από 18-23 χρονών με ικανότητες στον χορό και το τραγούδι. Επίσης ζητούσαν από τις υποψήφιες να είναι εξωστρεφείς, φιλόδοξες καθώς και αποφασισμένες. Στις οντισιόνς παρευρέθησαν πάνω από 400 κορίτσια τα οποία μοιράστηκαν σε ομάδες των 10 ώστε να κάνουν μια συγκεκριμένη χορογραφία και οι κριτές να κρίνουν τα χορευτικά τους προσόντα. Η Victoria Adams-Wood ερμήνευσε το "Mein Herr", η Melanie Chisholm το "I'm so excited", η Melanie Brown το "Greatest Love of All" και η Michelle Stephenson (προσωρινό μέλος του γκρουπ το οποίο αντικαταστάθηκε από την Emma Bunton) to "Don't be a stranger". Η Geri Halliwell δεν μπορούσε να παραστεί στα δοκιμαστικά λόγω απουσίας της από την Αγγλία. Τον Απρίλιο του 1994 κλήθηκαν 12 κορίτσια από τα 400 ώστε να συνεχίσουν τα δοκιμαστικά. Ανάμεσά τους ήταν η Victoria, η Melanie B, η Melanie c (η οποία δεν μπόρεσε να πάει λόγω ιατρικού προβλήματος με τις αμυγδαλές της), η Lianne Morgan, η Michelle Stephenson. Η Geri Halliwell είδε την αγγελία 2 μήνες μετά από την αρχική ανάρτησή της στην εφημερίδα και αποφάσισε να τηλεφωνήσει. Της είπαν ότι θα μπορούσε να συμμετέχει στα δοκιμαστικά με τις τελευταίες 12.

Τα κορίτσια που κλήθηκαν έπρεπε για άλλη μια φορά να χωριστούν σε ομάδες και να δημιουργήσουν μια χορογραφία. Σε ένα γκρούπ έτυχε να είναι η Victoria, η Melanie B, η Lianne Morgan και η Michelle Stephenson. Σε αυτήν την ομάδα πήγε και η Geri Halliwell μετά την μικρή συνέντευξη που έδωσε στους Herbert.
Μία εβδομάδα αργότερα, οι 5 γυναίκες κλήθηκαν ξανά. Οι Herbert δεν ήταν σίγουροι για το πόσα κορίτσια θα χρειάζονταν . Στην συνέχεια η Lianne Morgan έλαβε ένα γράμμα με το οποίο της δήλωναν ότι ήταν αρκετά μεγάλη σε σχέση με τα υπόλοιπα κορίτσια, και αντικαταστάθηκε με την Chisholm. Τότε οι Ηerbert ανακοίνωσαν στα πέντε κορίτσια ότι επιλέχτηκαν για να είναι στο γκρουπ. Η πεντάδα πέρασε μια εβδομάδα σε έναν ξενώνα στο Surrey. Μέσα σε αυτό το χρονικό διάστημα έπρεπε να προετοιμάσουν φωνητικά και χορογραφικά το κομμάτι «Take me away» ώστε να κάνουν επίδειξη στον συνεργάτη της εταιρίας των Herbert, Chic.

Στο γκρουπ δόθηκε το όνομα "Touch". Έπειτα μετακόμισαν όλες μαζί σε ένα σπίτι στο Maidenhead ιδιοκτησίας του Murphy. Όλη την υπόλοιπη Άνοιξη τα κορίτσια έκαναν σκληρά εξάσκηση καθημερινά. Μετά από δύο μήνες η Stephenson αποφάσισε πως δεν μπορούσε να συνεχίσει και αποχώρισε από το γκρουπ, κάτι που δήλωσε την περίοδο που οι Spice Girls έγιναν παγκόσμιο φαινόμενο ότι το μετάνιωσε. Οι Herbert καθώς έψαχναν αντικαταστάτρια της Stephenson βρέθηκαν πάνω στην 18χρονη τότε Emma Bunton την οποία τους την σύστησε η δασκάλα φωνητικής της. Τον Ιούλιο του 1994 η Bunton αφού είχε εντυπωσίασε τους Herbert συναντήθηκε με τα άλλα τέσσερα κορίτσια τα οποία την αποδέχτηκαν με ενθουσιασμό.

Κατά τη διάρκεια του Καλοκαιριού και του Φθινοπώρου συνέχισαν τις πρόβες και στην συνέχεια έγραψαν το πρώτο τραγούδι μαζί "It's Just One Of Those Days" ως τελική πεντάδα. Στην επόμενη επίδειξη που έκαναν αποδείχτηκε πως χρειάζονταν πολλή δουλεία ακόμα. Μετά από ένα μικρό χρονικό διάστημα άλλαξαν το όνομα τους από "Touch" σε "Spice Girls". Η πεντάδα ένιωθε ανασφάλεια εκείνη την περίοδο λόγω του ότι δεν είχαν υπογράψει συμβόλαιο με την Heart Management την εταιρία δηλαδή των Herbert. Οι **Spice Girls** αποφασισμένες πλέον να πετύχουν ήταν έτοιμες να ψάξουν μόνες τους για παραγωγούς και μάνατζερ που θα ήταν διατεθειμένοι να υπογράψουν μαζί τους συμβόλαιο, όπως επίσης να δέχονται τις προτάσεις και τις ιδέες τους. Κάτι που δεν γινόταν μέχρι τότε. Επίσης το γκρουπ έπεισε τους Ηerbert να διοργανώσουν μια επίδειξη τον Δεκέμβριο του 1994 στην οποία θα πήγαιναν διάφοροι παραγωγοί και κυνηγοί ταλέντων. Μετά την επίδειξη έλαβαν θετικά σχόλια και το ενδιαφέρον των καλεσμένων για αυτές ήταν μεγάλο. Για αυτόν τον λόγο οι Herbert αποφάσισαν ότι θα έπρεπε να υπογράψουν μαζί τους συμβόλαιο διότι θα τις έχαναν. Οι Spice Girls αρνήθηκαν να υπογράψουν.

Τον Μάρτιο του 1995 αποχώρησαν από την εταιρία. Για να είναι παρ'όλα αυτά σίγουρες ότι οι Herbert δεν θα χρησιμοποιούσαν τα τραγούδια που είχαν δημιουργήσει μόνες τους όλο αυτόν τον καιρό έκλεψαν κρυφά από την εταιρία οτιδήποτε είχαν ηχογραφήσει. Την ίδια μέρα συνάντησαν τον παραγωγό Eliot Kennedy ο οποίος είχε παρευρεθεί στην τελευταία επίδειξη τους και τον έπεισαν να δουλέψει μαζί τους. Ο Eliot Kennedy τις έφερε σε επαφή με την εταιρεία παραγωγής Absolute κάτι που κίνησε την προσοχή του μάνατζερ Simon Fuller της 19 Entertainment. Οι Spice Girls ανέπτυξαν στενές σχέσεις με τον Fuller και τελικά υπέγραψαν συμβόλαιο μαζί του. Το καλοκαίρι του 1995 έψαξαν μαζί οι έξι τους σε διάφορες δισκογραφικές εταιρίες και το Σεπτέμβριο υπέγραψαν συμβόλαιο με την Virgin Records.

#### Ντεμπούτο
Στις 8 Ιουλίου το 1996, οι Spice Girls κυκλοφόρησαν το πρώτο τους single "Wannabe". Το βίντεο κλιπ για το συγκεκριμένο single γυρίστηκε στο St Pancras Station του Λονδίνου τον Απρίλιο της ίδιας χρονιάς Η Geri σχολίασε για το βίντεο: "Θυμάμαι το χάος και το κρύο. Δεν ήταν σε μεγάλο έλεγχο αυτά που κάναμε, δεν θέλαμε άλλωστε. Θέλαμε να απαθανατίσουμε στον φακό την τρέλα των Spice Girls. Φόραγα πάρα πολύ μεγάλα παπούτσια με αποτέλεσμα να πέσω αρκετές φορές. Το είδα πάλι πρόσφατα και το θεωρώ πολύ αστείο. Οι άλλες τέσσερις μου έδωσαν το βραβείο για τις περισσότερες γκάφες στο βίντεο"
Τον Μάιο του ’96 έκανε μια δοκιμαστική προβολή στο μουσικό κανάλι «The Box». Έγινε επιτυχία αμέσως και προβαλλόταν 70 φορές την εβδομάδα στο κανάλι.

Τον Ιούλιο του 1996 το περιοδικό Top of the Pops δίνει στο κάθε μέλος του συγκροτήματος ένα ψευδώνυμο. Αυτά ήταν φυσικά Posh, Baby, Scary, Sporty και Ginger. Την ιδέα την είχε ο εκδότης Peter Loraine ο οποίος το πρότεινε στα κορίτσια στην διάρκεια δείπνου μαζί τους. «Απλά σκέφτηκα ότι θα ήταν καλή ιδέα να έχουν ψευδώνυμα. Έτσι είχα πρώτα μια συνάντηση με άλλους εκδότες. Το Posh ήταν το πρώτο που σκεφτήκαμε επειδή η Victoria φαίνεται αρκετά σοφιστικέ. Τα υπόλοιπα ήταν και αυτά εύκολα να τα σκεφτούμε διότι ήδη ο ξεχωριστός χαρακτήρας του κάθε κοριτσιού ήταν εμφανής. Γελάσαμε περισσότερο όταν σκεφτήκαμε το Scary για την Mel B. Τα ίδια τα κορίτσια βρήκαν πολύ αστεία τα ψευδώνυμα τους. Το περιοδικό συνέχισε να τα χρησιμοποιεί μέχρι που έγινε συνήθεια σε όλα τα μέσα ενημέρωσης η χρήση των ψευδώνυμων. 
Τον Ιούλιο στις 14 το Wannabe ανεβαίνει στην τρίτη θέση και στις 18 κάνουν την πρώτη τους συνέντευξη στην Daily Star.

#### Wannabe"
Στις 21 Ιουλίου το Wannabe βρίσκεται στην πρώτη θέση (στην οποία έμεινε για επτά εβδομάδες). Οι Spice Girls ήταν το πρώτο γυναικείο γκρουπ που κατάφερε να ανεβάσει το πρώτο του single  στην πρώτη θέση στα χρονικά. Το Wannabe εκτός από τις επτά εβδομάδες παραμονής του στην πρώτη θέση κατάφερε να κάνει πωλήσεις που ξεπέρναγαν τα 6.000.000 αντίτυπα. Επίσης έφτασε στην κορυφή των charts σε 31 χώρες χρίζοντας το το πιο επιτυχημένο single στον κόσμο από γυναικείο γκρουπ.
Το Wannabe έκλεψε την δόξα των δυο πρώην μελών του ανδρικού συγκροτήματος Τake That. Πιο συγκεκριμένα Το single κατέβασε από την κορυφή το πρώτο single του Gary Barlow "Forever Love" και κατέβασε το single Robbie Williams "Freedom" στην δεύτερη θεση. Ένα επίτευγμα αρκετά δύσκολο καθώς και τα δύο μέλη είχαν μεγάλη αναγνωρισιμότητα ήδη από την εποχή που ήταν στο συγκρότημα και όπως ήταν αναμενόμενο και τα δυο singles έκαναν δυνατές πωλήσεις.

Η Victoria Beckham σχολίασε για την επιτυχία του single: "Είμαστε το ίδιο σοκαρισμένες όπως όλοι οι άλλοι από την επιτυχία του Wannabe. Κι αυτό δεν μας πιέζει καθόλου ώστε να φοβόμαστε μήπως δεν ακολουθήσουν την ίδια πορεία και τα επόμενα single μας, αν υπάρξουν άλλα singles, τουλάχιστον θα έχουμε αποδείξει ότι είμαστε για κάτι παρόμοιο. Είναι υπέροχο να βλέπεις ότι οι θαυμαστές ήταν υπεύθυνοι για αυτήν την επιτυχία. Αυτό δείχνει ότι κάνουμε τον κόσμο να διασκεδάζει, παρόλο που πολλοί μπορούν να το δουν εμπορικά και μόνο. Το βλέπουμε μόνο σαν ένα μικρό βήμα σε αυτά που μπορούμε να δώσουμε. Έχουμε ήδη ηχογραφήσει το album μας για το οποίο είμαστε απίστευτα υπερήφανες γι´αυτό και νιώθουμε αγωνία για το αν θα αρέσει το ίδιο στους θαυμαστές μας όπως το Wannabe.

#### "Say You'll Be There"
Τον Σεπτέμβριο του 1996 ο Simon Fuller επιστρέφει με το συγκρότημα στις Η.Π.Α. ώστε να βιντεοσκοπίσουν το βιντεοκλίπ του single Say you'll be there στην έρημο Mojave.
Η Emma λέει: " Αυτό ήταν από τα αγαπημένα μου. Ήμασταν στην έρημο και τα πηγαίναμε μια χαρά και όπως ήταν φυσικό γελάγαμε πολύ. Ήταν αρκετά ζεστά και παραλίγο να πάθω ηλίαση. Το ξενοδοχείο που μέναμε ήταν κυριολεκτικά στην μέση του πουθενά. 
Η Mel B σχολιάζει: " Ήταν αρκετά θερμό το κλίμα ανάμεσα σε εμάς και το συνεργείο. Η Geri και εγώ οδηγήσαμε μέσα στην έρημο και ήταν πρωτόγνωρη εμπειρία για εμάς.

Τον επόμενο Οκτώβριο το single κυκλοφορεί. Η Melanie C σχολίσε: " Ηχογραφήσαμε τα τραγούδια στο σπίτι του παραγωγού μας." Η Emma συμπληρώνει: " Το τραγούδι το ηχογραφήσαμε στο στούντιο του Elliot Kennedy ( παραγωγός του συγκροτήματος σε διάφορα τραγούδια όπως το say you'll be there, love thing, right back at ya κ.λπ.). Το στούντιο στην συνέχεια ονομάστηκε "Spice" μιας που εμείς ήμασταν οι πρώτες που το χρησιμοποιήσαμε."
Στις 20 Οκτωβρίου το Say you'll be there έφτασε στο νούμερο ένα αντικαθιστώντας την έκδοση του τραγουδιού "Words" από το συγκρότημα "Boyzone".

### Άλμπουμ ''Spice''
Στις 4 Νοεμβρίου το album Spice κυκλοφορεί και βραβεύεται με ασημένια διάκριση από τις πωλήσεις. Το album κάνει πωλήσεις 2 εκατομμυρίων από τις πρώτες δύο εβδομάδες και κατατάσσεται ως το πιο επιτυχημένο album του 1996 για το Ηνωμένο Βασίλειο και το 1997 για τις Ηνωμένες Πολιτείες. Μέσα στους επόμενους επτά μήνες οι πωλήσεις ανέρχονται στα 3 εκατομμύρια αντίτυπα στο Ηνωμένο Βασίλειο ενώ παγκοσμίως στα 23 εκατομμύρια.

Τον ίδιο μήνα προκειμένου να γίνει η αφή των φώτων στην Oxford Street οι Spice Girls προσκλήθηκαν από τους διοργανωτές ώστε να το κάνουν αυτές. Ο κόσμος που πήγε ήταν 500.000

Την ίδια περίοδο ο Simon Fuller κλείνει συμφωνίες με σημαντικούς σπόνσορες όπως είναι η Pepsi, τα Walkers, η Impulse, η Cadbury’s, η Polaroid. Με αυτή του την κίνηση τις τοποθετεί στο επίκεντρο της δημοσιότητας πιο πολύ από ποτέ. Επίσης έτσι σιγουρεύει ότι οι επιτυχίες τους θα παίζονταν σε ραδιοφωνικούς σταθμούς και οι διαφημίσεις τους θα προβάλλονταν παντού με οποιοδήποτε μέσο.

Τον Δεκέμβριο του 1996 νικούν στα βραβεία *Smash Hits* awards σε τρεις κατηγορίες, η μια κατηγορία εξ αυτών ήταν για τα καλύτερα βιντεοκλίπ με το τραγούδι "Say You'll Be There". Στις 16 Δεκεμβρίου του 1996 το "2 Become 1" κυκλοφορεί και κάνει πωλήσεις που ανέρχονται στις 209,000 μέσα στις 3 πρώτες μέρες.

Το βιντεοκλίπ για το τραγούδι κυκλοφορεί σύντομα. Η Victoria σχολιάζει: "Το συγκεκριμένο βιντεοκλίπ ήταν το αγαπημένο μου. Ήταν πολύ διαφορετικό από όσα είχαμε ήδη κάνει. Το γυρίσαμε εξ´ολοκλήρου μέσα σε στούντιο με σύγχρονα μέσα και διάφορα εφέ. Ήταν αρκετά παράξενο να τραγουδάω στην κάμερα μπροστά σε τόσο κόσμο "wanna make love to you baby".

Στις 22 Δεκεμβρίου το 2 Become 1 καταφέρνει και φτάνει στην κορυφή καθιστώντας το το πρώτο τους Christmas number one και το τρίτο τους single κατά σειρά που φτάνει στην πρώτη θέση. Επίσης το συγκεκριμένο single ήταν το πιο γρήγορο σε πωλήσεις για το 1996. Κάνει πωλήσεις από την πρώτη μόλις εβδομάδα που ανέρχονται στις 500.000.

Τον Ιανουάριο του 1997 κατά την διάρκεια της σύντομης διαφημιστικής καμπάνια τους στην Αμερική και τον Καναδά το Wannabe φτάνει στην ενδέκατη θέση του US Billboard chart, κάτι αρκετά αξιέπαινο καθώς ήταν η πιο υψηλή καταχώρηση στον Αμερικάνικο πίνακα από Βρετανικό μουσικό συγκρότημα, περνώντας τους Beatles για μια θέση.

### "Who Do You Think You Are"/"Mama"
Τον ίδιο μήνα επίσης γυρίζεται το βίντεο κλιπ για λογαριασμό του φιλανθρωπικής διοργάνωσης Comic Relief.
Η Victoria σχολιάζει: "Πήρε πολύ ώρα να γυριστεί το βίντεο, αλλά ήταν ωραία διότι οι μητέρες μας παρακολουθούσαν τα γυρίσματα. Στο τέλος την ημέρας η μητέρα μου, μου είπε χαρακτηριστικά ότι είχε εξαντληθεί. Της απάντησα ότι τώρα καταλαβαίνεις πως νιώθω κάθε μέρα." Αυτή η δήλωση μας επιβεβαιώνει το φόρτο εργασίας που είχε το συγκρότημα καθώς και το εξαντλητικό πρόγραμμα που έπρεπε να ακολουθήσει. Αργότερα οι Spice Girls δωρίζουν όλα τους τα δικαιώματα από το διπλό single για χάριν της διοργάνωσης. Το πόσο που δώρισε το καθένα μέλος ξεχωριστά ήταν το υψηλότερο εκείνου του έτους στην διοργάνωση.

Στις 27 του ίδιου μήνα καταφέρνουν να αποσπάσουν 2 βρετανικά βραβεία. Το κοινό ψήφισε και ανέδειξε το "Say You'll Be There" ως το καλύτερο βίντεο κλιπ της χρονιάς ενώ το "Wannabe" ως το καλύτερο single. Τo φόρεμα της Geri το οποίο απεικόνιζε την σημαία της Μεγάλης Βρετανίας αποτέλεσε θέμα συζήτησης για πολύ καιρό στα παγκόσμια μέσα ενώ φωτογραφίες του κοσμούσαν τα πρωτοσέλιδα της επόμενης μέρας. Επιπλέον το ίδιο βράδυ η Melanie C απάντησε δημοσίως στον Liam Gallagher των Oasis, γνωστό και για τις κόντρες του με άλλους διάσημους καλλιτέχνες και για τον εκκεντρικό του χαρακτήρα, ο οποίος είχε δηλώσει δημόσια ότι δεν θα παρευρεθεί στην εκδήλωση διότι αν συναντούσε τυχαία κάποια από τις Spice Girls θα τη χτυπούσε. Του είπε ότι αν νομίζει ότι είναι αρκετά σκληρός ας έρθει να δοκιμάσει. Η Victoria δήλωσε σε συνέντευξη "Δεν έχω υπάρξει πιο αγχωμένη στη ζωή μου και ούτε νομίζω ότι θα υπάρξω ξανά. Χρειάστηκα βοήθεια για να μπω στο αυτοκίνητο που μας μετέφερε στο στάδιο που φιλοξενούσε τα βραβεία. Αισθάνθηκα πολύ υπερήφανη γι’ αυτή την πρόταση να ανοίξουμε τα βραβεία. Δεν θα ξεχάσω ποτέ τον Ben Elton, παρουσιαστή της διοργάνωσης, να μας προσφωνεί: «Έχουμε την **Sporty**, την **Baby**, την **Posh**, την **Ginger** και την **Scary**» Αμέσως σκέφτηκα, αυτό είναι βγαίνουμε. Μπήκα στον αυτόματο πιλότο, ήταν υπέροχα"

Τον Φεβρουάριο του 1997 το "Wannabe" φτάνει στην πρώτη θέση των αμερικάνικων charts. Οι Spice Girls είναι το πρώτο γκρουπ που κατόρθωσε να το επιτύχει αυτό, να φτάσει το πρώτο τους single σε αυτήν την θέση. Αξίζει να αναφέρουμε ότι ακόμα και οι θρυλικοί Beatles κατάφεραν να φτάσουν το ντεμπούτο τους στην 12η. Οι πωλήσεις στις 5 Μαρτίου έφτασαν τις 4.000.000.

Στις 3 Μαρτίου το "Mama"/"Who Do You Think You Are" κυκλοφορεί. Έρχεται κατευθείαν στην πρώτη θέση σπάζοντας ακόμα ένα ρεκόρ για τις Spice Girls, τις καθιέρωσε ως το πρώτο γκρουπ στη ιστορία που βλέπει τα πρώτα 4 σινγκλς του στην πρώτη θέση.

Στις 15 ο Simon Fuller συνοδεύει την Victoria και την Melanie C. στον αγώνα της Τσέλσι με την Μάντσεστερ Γιουνάιτεντ. Εκεί η Victoria γνωρίζει τον μέλλοντα σύζυγο της, Ντέιβιντ Μπέκαμ.

## Δισκογραφία
### Άλμπουμ
* 1996: *Spice* 
* 1997: *Spiceworld* 
* 2000: *Forever* 
* 2007: *Greatest Hits*

### Σινγκλς
* 1996: "Wannabe" 
* 1996: "Say You'll Be There" 
* 1996: "2 Become 1" 
* 1997: "Who Do You Think You Are"/"Mama"
* 1997: "Spice Up Your Life"
* 1997: "Too Much"
* 1998: "Stop"
* 1998: "Viva Forever"
* 1998: "Goodbye"
* 2000: "Holler/Let Love Lead the Way"
* 2007: "Headlines (Friendship Never Ends)"

### Περιοδείες
* 1997: Girl Power! Live in Istanbul
* 1998: Spiceworld Tour
* 1999: Christmas in Spiceworld
* 2007–08: The Return of the Spice Girls

### Βιντεοκασέτες/DVD
* 1997: One Hour of Girl Power
* 1997/2007: Girl Power! Live in Istanbul
* 1998/2008: Live at Wembley Stadium
* 1999: Spice Girls in America: A Tour Story
* 2000: Forever More

## Παραπομπές



Κατηγορία:Βραβευμένοι με Brit
Κατηγορία:Νικητές Ivor Novello Awards
Κατηγορία:Αγγλικά pop συγκροτήματα